અહેવાલો અનુંસાર હરિયાણા પોલીસે કિકૂની ગઈ કાલે મંગળવારે મોડી રાત્રે મુંબઈ ખાતેથી કિકૂની ધરપકડ કરી હતી. ત્યાર બાદ અભિનેતાને હરિયાણા લઈ જવામાં આવ્યો હતો. જ્યાં કોર્ટે તેને 14 દિવસ માટે ન્યાયિક કસ્ટડીમાં મોકલી આપ્યો હતો. ધાર્મિક ભાવના ભડકાવવાના મામલે કિકૂ સહિત કુલ 9 લોકો વિરૂદ્ધ કેસ દાખલ કરવામાં આવ્યો છે. જેને લઈને ટીવી અભિનેતા કિકૂ ઉપરાંત 'ગુત્થી' સુનિલ ગ્રોવાર, અલી અસગર (દાદી), રાજીવ ઠાકુર, પૂજા બેનર્જી, મુન્ના રાય, ગૌતમ ગુલાટી અને સના ખાન સહિત નવ લોકો વિરૂદ્ધ કેસ દાખલ કરવામાં આવ્યો છે. આ તમામ વિરૂદ્ધ હરિયાણાના કૈથલ પોલીસ સ્ટેશનમાં એક ફરિયાદ નોંધવામાં આવી હતી.